cyanic-selkie/wikianc huggingface dataset:
Līdumi (Naudītes pagasts)
Apdzīvotā vieta atrodas pie autoceļa V1126.
Aīsa Māndī
Aīsa Māndī (ar, fr, dzimis ) ir Alžīrijas futbolists, spēlē aizsarga pozīcijā, Alžīrijas futbola izlases dalībnieks. Kopš 2016. gada Māndī pārstāv Spānijas La Liga komandu Seviljas "Real Betis".
Alžīrijas futbola izlases sastāvā Māndī ir spēlējis 2014. gada FIFA Pasaules kausā.
Sasniegumi
Alžīrija
Individuālie sasniegumi
Aizputes luterāņu baznīca
'''Aizputes Sv. Jāņa luterāņu baznīca''' ir Latvijas Evaņģēliski luteriskajā baznīcā ārpus Latvijas ietilpstošās Aizputes autonomās evaņģēliski luteriskās draudzes baznīca, kas atrodas Aizputē.
Vēsture
Celta senā kuršu Aizputes pilskalna vietā. No 1290. līdz 1513. gadam pie baznīcas esošajā pilī rezidēja Kurzemes bīskapijas domkapituls. Baznīca vairākkārt atjaunota un pārbūvēta. 1730. gadā tika piebūvēts tornis. Tagadējo veidolu (pseidogotika) tā ieguva 1860. gada pārbūvē. Altāris radīts 19. gadsimta otrajā pusē. Pa labi no altāra redzama Kurzemes bīskapa Heinriha II Bāzedova (Heinrich II. Basedow) kapa plāksne no 1523. gada. Baznīcas zvans saglabājies no 1589. gada. Baznīcā vairākas gleznas — Johana Lēberehta Eginka "Kristus Ģetzemanes dārzā" (1833. gads) un glezna "Krustā sistais" (1864. gads). Baznīcā 1904. gada firmas W. Sauer Orgelbau Frankfurt (Oder) ērģeles.
Netipiski citām Latvijas luterāņu draudzēm, Aizputes luterāņu baznīcas draudze ietilpst Latvijas Evaņģēliski luteriskās baznīcas ārpus Latvijas sastāvā, notiek tiesas procesi ar Latvijas Evaņģēliski luterisko baznīcu par baznīcas ēkas īpašumtiesībām.
Pa asmeni skrejošais 2049
"Pa asmeni skrejošais 2049" (en) ir 2017. gada Amerikas Savienoto Valstu kinofilma. Tā ir neo-noir zinātniskās fantastikas filma, kuras režisors ir Denī Vilnēvs. Galvenās lomas filmā tēlo Raiens Goslings, Harisons Fords un Ana de Armasa.
Sižets
Filmas darbība norisinās 30 gadus pēc filmas "Pa asmeni skrejošais" darbības. Ir radītas mākslīgas dzīvas būtnes, tā sauktie "replikanti", kuri tiek paverdzināti. Galvenais varonis K (atveido Raiens Goslings) ir Nexus-9 modeļa replikants, kas strādā kā "pa asmeni skrejošais" Losandželosas policijas specvienībā, kuras darbs ir likvidēt vecāka modeļa replikantus.
Kādā izmeklēšanā K atklāj, ka pirms 30 gadiem ir noticis kas neparasts — kāda replikante ir dzemdējusi. K cenšas atrast piedzimušo, tad atklāj, ka viņa atmiņas par bērnību sakrīt ar reāliem notikumiem un viņam rodas aizdomas, ka viņš pats ir šis piedzimušais replikants. K izmeklēšanas gaitā satiekas ar Riku Dekardu (atveido Harisons Fords), kas ir piedzimušā replikanta tēvs. Vēlāk atklājas, ka K tomēr nav piedzimušais replikants, un šīs atmiņas par bērnību ir tikušas ievietotas K atmiņā, lai "pa asmeni skrejošajiem" būtu grūtāk atrast īsto replikantu — Dekarda meitu. Filmas beigās K izglābj Dekardu un aizved viņu pirmoreiz satikt savu meitu.
Īsfilmas
Pirms filmas izdošanas internetā tika publicētas trīs īsfilmas, kuru darbība saistītu filmas "Pa asmeni skrejošais" un "Pa asmeni skrejošais 2049":
Jērūžgrāvis
Jērūžgrāvis (arī Jērūžu grāvis) ir Gausupītes labā krasta pieteka Cēsu novadā.
Iztece - uz ziemeļiem no Alauksta. Tek ziemeļu, lejtecē ziemeļrietumu virzienā. Ietek Gausupītē augšpus Mežrijām.
Jērūžgrāvi nešķērso valsts autoceļus, tā krastos nav lielāku apdzīvoto vietu.
Starptautiskās risināšanas sacensības
Starptautiskās risināšanas sacensības (en) ir Pasaules šaha kompozīcijas federācijas (WCCF) organizētas individuālās šaha kompozīciju risināšanas sacensības, kas norisinās vienā no divām janvāra pēdējām svētdienām vairākās vietās visā pasaulē, vienlaikus visās iesaistītajās valstīs.
Sacensību vadība
Iepriekšējā gada Pasaules šaha kompozīcijas federācijas kongress ieceļ sacensību centrālo(s) kontrolieri(-us), kurš(-i) uzņemas vispārējo sacensību vadību. no vietējiem kontrolieriem saņemto rezultātu pārbaudi un apkopošanu. Katra dalības vieta ieceļ uzticamu vietējo kontrolieri, kurš veic sacensību organizāciju, izvešanu un nosūta vietējos sacensību rezultātu centrālam kontrolierim, kurš veic saņemto rezultātu pārbaudi, apkopošanu un galīgo rezultātu izziņošanu.
Kategorijas
Sacensībās notiek trijās kategorijās: Atsevišķi tiek vērtēti jaunieši, sievietes un pensionāri.
Sacensību sākums
Visās valstīs konkurss jāsāk pulksten 11.00 CET (Centrāleiropas laiks). Centrālie kontrolieri var atļaut citu sacensību sākuma laiku Āzijai un Amerikai un par vienu stundu agrāk vai vēlāk visās pārējās valstīs.
Kārtas
Sacensības notiek 1. un 2. kategorijai divās kārtās, 3. kategorijai — vienā kārtā. Starp kārtām minimālais pārtraukums ir pusstunda, maksimālais — pusotra stunda.
Sacensību vēsture
Pirmās Starptautiskās risināšanas sacensības (ISC) notika 2005. gada 23. janvārī. Pēc tam tās notika katru gadu. Līdzšinējo sacensību rezultāti apkopoti nākamajā tabulā:
Eiropas Farmakopeja
Eiropas Farmakopeja (Pharmacopoeia Europaea, Ph. Eur) ir farmakopeja, kas nodrošina kopīgus kvalitātes standartus farmācijas nozarē to valstu vidū, kuras parakstījušas Konvenciju par Eiropas Farmakopejas ieviešanu, lai kontrolētu zāļu un citu vielu, kuras izmanto zāļu ražošanā, kvalitāti. Eiropas Farmakopeja ir publicētu monogrāfiju kopums, kas ietver gan atsevišķus, gan vispārējus zāļu sastāvdaļu, zāļu formu un kvalitātes kontroles analīžu kvalitātes standartus. Šie standarti attiecas gan uz cilvēkiem paredzētām zālēm, gan uz veterinārām zālēm.
Mērķis
Eiropas Farmakopejā publicētie oficiālie standarti nodrošina tiesisku un zinātnisku kvalitātes kontroles pamatojumu zāļu attīstības, ražošanas un realizēšanas procesos. Kvalitātes standarti attiecināmi un apraksta zāļu, sintēzes starpproduktu un izejvielu, ko izmanto zāļu ražošanā, kvalitatīvo un kvantitatīvo sastāvu un kvalitātes kontroles analīžu testus.
Eiropas Farmakopejas mērķis ir veicināt sabiedrības veselību, piemērojot atzītus kvalitātes standartus. Šādu standartu esamība atvieglo brīvu zāļu apriti Eiropā un ārpus tās. Eiropas Farmakopejas monogrāfijas un citi ietvertie teksti ir sagatavoti, lai būtu atbilstoši uzraugošo iestāžu, zāļu un to sastāvdaļu kvalitātes kontroles veicēju, zāļu un atsevišķo komponentu ražotāju vajadzībām.
Juridiskais pamats
Eiropas Farmakopeja ir juridiski saistoši kvalitātes standarti, kas ir atsauces avots zāļu kvalitātes kontrolē un ir viena no normatīvo prasību daļām, kas jāievēro, lai iegūtu cilvēkiem paredzētu vai veterināro zāļu reģistrācijas apliecību. Šie kvalitātes standarti piemērojami visā zāļu dzīves ciklā visās 38 Eiropas Farmakopejas Komisijas valstīs, kas parakstījušas Konvenciju par Eiropas Farmakopejas izveidi.
Vairāki juridiskie teksti nosaka, ka Eiropas Farmakopejas ir obligāta:
Eiropas Farmakopejas komisija
Eiropas Farmakopejas komisija ir Eiropas Farmakopejas lēmumus pieņemošā struktūra un ir atbildīga par kvalitātes standartu satura izstrādi un uzturēšanu, kā arī pieņem visus Eiropas Farmakopejā publicējamos tekstus. Savukārt Zāļu kvalitātes un veselības aprūpes direktorāts (EDQM) ir Eiropas Padomes direktorāts, kas sniedz zinātnisko un administratīvo atbalstu.
Eiropas Farmakopejas komisija izvērtē priekšlikumus monogrāfiju un vispārīgo sadaļu iekļaušanai Eiropas Farmakopejā, pārskatīšanai vai noraidīšanai, monogrāfiju sagatavošanai nosaka Ekspertu un Darba grupu kritērijus ekspertu un speciālistu izvēlei un tos ieceļ, regulāri uzrauga vispārējo darba progresu.
Komisija tiekas Strasbūrā, Francijā EDQM telpās trīs reizes gadā, parasti martā, jūnijā un novembrī, lai pieņemtu ekspertu un darba grupu izstrādātos tekstus un lemtu par darba programmu.
Eiropas Farmakopejas komisija sastāv no 40 delegācijām, kas pārstāv 38 Eiropas Farmakopejas Komisijas valstis, kas parakstījušas Konvenciju par Eiropas Farmakopejas izveidi. Eiropas Farmakopejas komisijas zinātniskajā darbā var piedalīties arī novērotāji. Komisija ar vienprātīgu balsojumu var atzīt atbilstoši kvalificētus novērotājus: no Eiropas Padomes dalībvalstīm, kas nav Konvencijas sadarbības partneri, no valstīm, kas nav Eiropas Padomes dalībvalstis, no starptautiskām starpvaldību organizācijām un no starptautiskām nevalstiskām organizācijām. Katrai delegācijai ir viena balss, novērotājiem nav balss tiesību.
Publicēšana
Eiropas Farmakopeja ir pieejama grāmatas, tiešsaistes un lejupielādējamā formātā, visi formāti ir pieejami angļu un franču valodās. Tulkojumus citās valodās nodrošina katra dalībvalsts pēc nepieciešamības.
Pirmais Eiropas Farmakopejas izdevums tika publicēts 1969. gadā un sastāvēja no 120 tekstiem, 9. izdevums publicēts 2016. gada jūlijā un stājās spēkā 2017. gada 1. janvārī. Jaunu izdevumu publicē ik pēc trim gadiem.
9. izdevumā publicētas 2351 monogrāfijas, 361 vispārīgās sadaļas un aptuveni 2670 reaģentu apraksti, pievienoti 121 jauni un pārskatīti 1403 teksti un kopumā vairāk kā 50 % no 9. izdevuma satura ir mainīti teksti salīdzinājumā ar 8. izdevumu.
Larss Jergens Madsens
Larss Jergens Madsens (da; dzimis, miris ) bija dāņu sporta šāvējs. Startējis piecās vasaras olimpiskajās spēlēs (1900—1924), kur izcīnījis piecas olimpiskās medaļas. Izcīnījis vairākas medaļas pasaules čempionātā šaušanā.
Sportiskā karjera
No 1900. līdz 1924. gadam Madsens ir startējis piecās vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja piecās šaušanas disciplīnās. Olimpisko zelta medaļu viņš izcīnīja 300 metru stāvus pozīcijā.
1908. gada vasaras olimpiskajās spēlēs Londonā viņš startēja divās šaušanas disciplīnās. 300 metru šaušanā trijās pozīcijās vīriešu komandām, būdams Dānijas komandas loceklis, viņi izcīnīja 4. vietu. Savukārt šīs pašas disciplīnas individuālajās sacensībās viņš ieguva 14. vietu.
1912. gada vasaras olimpiskajās spēlēs Stokholmā viņš startēja piecās šaušanas disciplīnās. Sudraba medaļu viņš izcīnīja 300 metru šaušanā trijās pozīcijās individuālajās sacensībās, savukārt bronzas medaļu viņš ieguva šīs pašas disciplīnas komandu sacensībās.
1920. gada vasaras olimpiskajās spēlēs Antverpenē bija pārstāvēts 11 šaušanas disciplīnās. Zelta medaļu šoreiz viņš ieguva 300 metru šaušanā stāvus pozīcijā vīriešu komandām, bet sudraba medaļa tika iegūta šīs pašas disciplīnas individuālajās sacensībās.
Beidzamajās, 1924. gada vasaras olimpiskajās spēlēs Parīzē viņš startēja trijās šaušanas disciplīnās. Abās individuālajās disciplīnās, kurās viņš startēja ieņēma dalīto 24 vietu, savukārt komandu sacensībās, Dānijas komanda šoreiz ieguva 6.vietu.
Breda
Breda ir pilsēta Nīderlandes dienvidos, Ziemeļbrabantes provincē, pie robežas ar Beļģiju. 2012. gadā pilsētā dzīvoja 177 tūkstoši iedzīvotāju.
Pilsēta ir dibināta 10. gadsimtā. 11. gadsimtā tā kļuva par Svētās Romas impērijas lēņu muižu. 1252. gadā Breda ieguva pilsētas tiesības. 1327. gadā Breda tika pārdota Brabantes hercogam.
Bredā bāzējās Nīderlandes Goda divīzijas futbola klubs NAC Breda. Bredā ir dzimuši pasaulslavenie dīdžeji Tiësto un Hardwell.
Malta Eirovīzijas dziesmu konkursā
Malta Eirovīzijas dziesmu konkursā ir piedalījusies 35 reizes, no kurām finālos ir piedalījusies 26 reizes, debitējot 1971. gada konkursā. Malta joprojām nav uzvarējusi konkursā, taču ir vienīgā valsts, kas nav uzvarējusi, bet ir ieguvusi četrus rezultātus labāko trijniekā.
Vēsture
Malta pirmo reizi piedalījās 1971. gada konkursā, kad valsti pārstāvēja Džo Grehs ar dziesmu Marija l-Maltija, kas kopvērtējumā ieguva pēdējo vietu. Arī nākamajā, 1972. gada konkursā, valsts konkursā iekļuva pēdējā vietā. 1973. un 1974. gada konkursos Malta nepiedalījās, bet atgriezās 1975. gada konkursā, taču pēc tam konkursā nepiedalījās 16 gadus pēc kārtas, atgriežoties tikai 1991. gada konkursā. Pēc šīs atgriešanās rezultāti konkursā bija daudz labāki, jo 8 gadus pēc kārtas tika iegūtas vietas TOP 10.
Malta ir viena no visveiksmīgākajām valstīm rezultātu ziņā, kas nekad konkursā nav uzvarējusi, sasniedzot TOP 3 rezultātu četras reizesː 1992. gada konkursā iegūstot 3. vietu, kad Maltu pārstāvēja Marija Spiteri ar dziesmu Little Child, 1998. gada konkursā arī iegūstot 3. vietu, kad valsti pārstāvēja Kiara ar dziesmu The One That I Love, kā arī iegūstot 2. vietu gan 2002. gada konkursā, kad Maltu pārstāvēja Ira Losko ar dziesmu 7th Wonder, atpaliekot ar 12 punktiem no konkursa uzvarētājas Marie N ar dziesmu I Wanna, kas pārstāvēja Latviju, gan arī 2005. gada konkursā, kad valsti pārstāvēja Kiara ar dziesmu Angel. Kiara kļuva arī par vienīgo dziedātāju, kas Maltu ir pārstāvējusi 3 reizes, pēc 2009. gada konkursa, kura finālā viņa ieguva 22. vietu.
Pēc 2. vietas 2005. gada konkursā Malta ir ieguvusi TOP 10 rezultātus tikai divreiz — 2013. gada konkursā, kad valsti pārstāvēja Džianluka Bezzina ar dziesmu Tomorrow, un 2021. gada konkursā, kad to pārstāvēja Destinija ar dziesmu Je Me Casse, kad attiecīgi tika iegūta 8. un 7. vieta. Valsts arī 2006. gada konkursā ieguva pēdējo vietu finālā. Kopš pusfinālu ieviešanas 2004. gada konkursā Malta finālam nav kvalificējusies 9 reizesː 2007., 2008., 2010., 2011., 2015., 2017., 2018., 2022., un 2023. gada konkursā.
Kopā ar Franciju, Lielbritāniju, Spāniju un Zviedriju Malta ir vienīgā valsts, kas nav izlaidusi nevienu konkursu kopš 1991. gada konkursa. Visas Maltas pārstāvētās dziesmas kopš 1975. gada konkursa ir bijušas angļu valodā, ar kuru valstij bija ļauts piedalīties no 1978. līdz 1998. gada konkursam, kad katrai dalībvalstij bija jādzied savā oficiālajā valodā, jo tā ir viena no Maltas oficiālajām valodām. Otrā oficiālajā valodā, maltiešu, valsts ir tikusi pārstāvēta tikai pirmajās divās dalības reizēs — 1971. un 1972. gada konkursā. Maltas 2000. gada konkursa dziesma Desire, kuru izpildīja Klodeta Pače, arī sastāvēja no maltiešu valodas teksta, taču tās bija tikai 3 rindiņas.
Malta parasti ir izmantojusi nacionālo atlasi, lai izvēlētos dziesmu un izpildītāju, kas pārstāvēs valsti dziesmu konkursā. Pirmajās trīs dalības reizēs Malta savu pārstāvi izvēlējās, nosūtot Malta Song Festival ("Maltas dziesmu konkursa"), kas noticis jau kopš 1960. gada, uzvarētāju piedalīties Eirovīzijā. Pēc atgriešanās 1991. gada konkursā Malta ir izmantojusi nacionālās atlases ar dažādiem nosaukumiem, lai izvēlētos savu pārstāvi, kā l-Festival Kanzunetta għall-Ewropa, Malta Eurovision Song Contest un Malta Eurosong. Nacionālās atlases rīko Maltas Sabiedriskā televīzija (PBS), kas arī pārraida un nodrošina valsts dalību Eirovīzijas dziesmu konkursā. Pēc neiekļūšanas 2017. un 2018. gada konkursu finālos PBS nolēma, ka tā vairs nerīkos nacionālo atlasi un tā vietā valsti pārstāvēs Maltas X Faktora versijas X Factor Malta, kuru arī pārraida PBS, uzvarētājs, dziesmu izvēloties pēc tam. Šāda atlases kārtība tika izmantota 2019. un 2020. gada konkursiem, kad attiecīgi tika izvēlēta Mikela un Destinija.
Augļu iela (Jūrmala)
Augļu iela ir iela Jūrmalā, Ķemeru apkaimē. Augļu iela sākas krustojumā ar Brocēnu ielu un beidzas krustojumā ar Vilhelma Purvīša ielu. Kopējais ielas garums ir 300 metri, tā ir klāta ar asfalta segumu. Augļu ielā satiksmes kustība norit 1 joslā. Ielā ir savrupmāju un vasarnīcu apbūve.
Ielu savienojumi
Audēju iela ir savienota ar šādām ielām:
Stīvs Mandanda
Sasniegumi
Marseille
Francija
Individuālie sasniegumi
Djego Ulisi
Djego Ulisi (it; dzimis Čečīnā) ir profesionāls Itālijas šosejas riteņbraucējs, kurš pārstāv  komandu.
Pie viņa lielākajiem panākumiem pieskaitāmas septiņas uzvaras 2011., 2014., 2015., 2016. un 2020. gada Giro d'Italia posmos.
2014. gada jūnijā tika paziņots, ka Ulisi dopinga testā uzrādījis pozitīvu rezultātu 2014. gada Giro d'Italia sacensību laikā, kurās viņš uzvarēja divos posmos. Analīzes uzrādīja astmas medikamenta salbutamola klātbūtni, kurš ir atrodams Ventolin preparātā. Ulisi bija atļauja lietot Ventolin, tomēr tests uzrādīja, ka viņa urīnā gandrīz divkārt pārsniegta pieļaujamā salbutamola norma. Par šo pārkāpumu Ulisi saņēma deviņu mēnešu diskvalifikāciju.
2017. gada septembrī uzvarēja Grand Prix Cycliste de Montréal sacensībās.
Pēc 2020. gada sezonas medicīniskos izmeklējumos tika atklāts miokardīts, tāpēc nākamajai sezonai Ulisi gatavojās pastiprinātā ārstu uzraudzībā.
Augusta iela (Jūrmala)
Augusta iela ir iela Jūrmalā, Dzintaru apkaimē. Audēju iela sākas krustojumā ar Ķemeru ielu un beidzas krustojumā ar Zvejas ielu. Kopējais ielas garums ir 260 metri, tā ir klāta ar grants segumu. Audēju ielā satiksmes kustība norit 1 joslā. Ielā ir savrupmāju un vasarnīcu apbūve.
Ielu savienojumi
Augusta iela ir savienota ar šādām ielām:
Amway Center
Amway Center ir daudzfunkcionāla halle Orlando, Floridā, ASV. Šeit savas mājas spēles aizvada NBA komanda Orlando "Magic". Arēna tika atklāta.
Tēvs Nakts
"Tēvs Nakts" (sākotnējais nosaukums "Puika ar suni") ir 2018. gada Latvijas spēlfilma. Filmas režisors ir Dāvis Sīmanis, un šī ir otrā viņa režisēta pilnmetrāžas spēlfilma. Galvenās lomas atveido Artūrs Skrastiņš, Ilze Blauberga un Matīss Kipļuks. Filmas pirmizrāde notika. Filmas scenārijs veidots pēc Ineses Zanderes grāmatas "Puika ar suni" motīviem.
Filma ir stāsts par Žani Lipki un viņa ģimeni, kas Otrā pasaules kara laikā no nāves Holokaustā izglāba 55 ebrejus.
Filma saņēma Lielā Kristapa balvas nominācijās "Labākais spēlfilmas režisors" (Dāvis Sīmanis), "Labākais spēlfilmas operators" (Andrejs Rudzāts) un "Labākā aktrise otrā plāna lomā" (Ilze Blauberga). 2019. gada oktobrī filma saņēma labākās ārzemju filmas balvu Haifas kinofestivālā Izraēlā.
Arturs Penns
Arturs Hillers Penns (en, dzimis, miris ) bija amerikāņu kino, teātra un televīzijas režisors un producents, uzskatīts par vienu no "Jaunās Holivudas" (New Hollywood) jeb "amerikāņu jaunā viļņa" pārstāvjiem.
1960. gados režisējis tādas kritiķu atzītas filmas kā drāmu The Chase (1966), biogrāfisko kriminālfilmu "Bonija un Klaids" (Bonnie and Clyde, 1967) un komēdiju Alice's Restaurant (1969). Vēlāk panākumus guva arī vesterna filma Little Big Man (1970). Filmas Night Moves (1975) un The Missouri Breaks (1976) bija finansiāli neveiksmīgas, tomēr pirmā no tām saņēma pozitīvas kritiķu atsauksmes.
1990. gados vairāk strādājis par teātra un televīzijas režisoru, bijis seriāla "Likums un kārtība" izpildproducents.
Par filmām The Miracle Worker (1962), "Bonija un Klaids" un Alice's Restaurant, Pennu nominēja Amerikas Kinoakadēmijas balvai kategorijā "Labākais režisors".
Anaksimens
Anaksimens no Milētas (el; dzimis 585. gadā p.m.ē., miris 528. gadā p.m.ē.) bija arhaiskās Grieķijas pirmssokratiķu filozofs, kas darbojās 6. gadsimta p.m.ē. otrajā pusē. Viņš bija viens no trim Milētas skolas pārstāvjiem (pārējie bija Taless un Anaksimandrs). Tāpat kā pārējie milētieši, arī Anaksimens uzskatīja, ka visi objekti pasaulē sastāv no viena elementa. Viņš uzskatīja, ka viss ir cēlies no gaisa. Viņa vārdā nosaukts 2,5 km dziļš un 80 km liels (diametrā) krāteris uz Mēness.
Tīkla slēdzis
Tīkla slēdzis (saukts arī par komutēšanas centrmezglu, tilta centrmezglu un IEEE versijā par MAC tiltu ) ir tīkla aparatūra, kas savieno ierīces datortīklā, izmantojot pakešu komutāciju, lai saņemtu un pārsūtītu datus uz mērķa ierīci.
Tīkla slēdzis ir daudzportu tīkla tilts, kas izmanto MAC adreses, lai pārsūtītu datus OSI modeļa datu posma slānī (2. slānis). Daži slēdži var arī pārsūtīt datus tīkla slānī (3. slānis), papildus iekļaujot maršrutēšanas funkcionalitāti. Šādus slēdžus parasti sauc par 3. slāņa slēdžiem vai daudzslāņu slēdžiem.
Visizplatītākais tīkla slēdža veids ir Ethernet slēdži. Pirmo MAC tiltu  1983. gadā izgudroja Marks Kempfs, Digital Equipment Corporation uzņēmuma Networking Advanced Development grupas inženieris. Šis uzņēmums drīz pēc tam ieviesa pirmo 2 portu tilta produktu (LANBridge 100). Pēc tam uzņēmums ražoja vairāku portu slēdžus gan Ethernet, gan FDDI, piemēram, GigaSwitch. Uzņēmums Digital nolēma licencēt savu MAC Bridge patentu bez autoratlīdzības, nediskriminējot, kas ļāva veikt IEEE standartizāciju. Tas ļāva vairākiem citiem uzņēmumiem, tostarp Kalpana, ražot vairāku portu slēdžus. Ethernet sākotnēji bija koplietošanas piekļuves datu nesējs, taču MAC tilta ieviešana sāka pārveidot to tā visizplatītākajā veidā kā divpunktu savienojumu bez sadursmes domēna. Tīkla slēdži pastāv arī cita veida tīkliem, tostarp Fiber Channel, Asynchronous Transfer Mode un InfiniBand.
Atšķirība starp komutatoriem un centrmezgliem
Pastāv nozīmīgas atšķirības starp komutatoriem un centrmezgliem (en). Galvenā atšķirība ir kadru pārsūtīšanas veidā.
Komutatora priekšrocības, salīdzinot ar centrmezglu
Komutatori (tāpat kā tilti) normālos apstākļos pārsūta visas multiraides un apraides paketes visiem saņēmējiem (dažiem komutatoriem ir arī papildus apstrāde, lai palīdzētu uzlabot multiraides pārsūtīšanas veiktspēju).
Lielā dižsardzene
Lielā dižsardzene, agrāk dižā saulsardzene, arī riekstene (Macrolepiota procera, agrāk Lepiota procera) ir Latvijā vidēji bieža atmateņu dzimtas sēne, kuras augļķermeņi ir ēdami. Tā ir lielākā zināmā Latvijas cepurīšu sēne.
Augšanas apstākļi
Meža vai augsnes zemsedzes saprotrofe. Atrasta visos kontinentos. Aug vasarā un rudenī saulainās vietās, parasti cilvēka ietekmētā vidē — vecos parkos, mežmalās, ceļmalās, pļavās, ganībās, cirsmās. Reizēm veido raganu apļus. Izvēlas mālainas vietas vai pēc citu autoru domām — smilšainas.
Vana Sjui
Vana Sjui (zh ; dzimusi ) ir bijusī ķīniešu brīvā stila cīkstone, 2004. gada vasaras olimpisko spēļu čempione.
Biogrāfija
Vana Sjui dzimusi 1985. gadā Pekinā. Astoņi gadu vecumā viņa iestājās sporta skolā, kur nodarbojās ar džudo. Jau 13 gadu vecumā iekļuva Pekinas cīņas sporta izlasē.
Lielā dižsardzene
Barības vērtība
Ēdama bez iepriekšējas novārīšanas, var tikt žāvēta vai ēsta uz vietas mežā svaigā veidā. Daži autori uzskata, ka kātiņi sīkstuma dēļ nav lietojami. Ir arī ieteikumi tos žāvēt un lietot sēņu pulvera veidā vai vārīt. Viens no Itālijas avotiem gan pretēji citiem apgalvoja, ka šī sēne svaigā veidā ir indīga, taču nenorādīja tam nekādu pamatojumu.
Vana Sjui
Biogrāfija
2001. gadā Vana kļuva par Āzijas čempioni. 2002. gada pasaules čempionātā izcīnīja sudraba medaļu, bet gadu vēlāk — bronzas medaļu.
Lielā dižsardzene
Līdzīgās sugas
Svarīga pieaugušu dižsardzeņu iezīme ir plats, pa garo kātiņu viegli pārvietojams gredzens. Lielajai dižsardzenei bez tam ir brūnās līkloču zvīņās saplaisājis kātiņš, kāda nav citām Latvijas dižsardzeņu sugām.
Vana Sjui
Biogrāfija
Vana Sjui piedalījās 2004. gada olimpiskajās spēlēs Atēnās, kur finālā ar rezultātu 7-2 pieveica Krievijas cīkstoni Guzeli Manjurovu. Viņa bija pirmā ķīniešu cīkstone — olimpiskā čempione. 2006. gadā viņa uzvarēja Āzijas spēlēs. 2007. gadā izcīnīja sudraba medaļas Āzijas čempionātā un pasaules kausā, bet pasaules čempionātā ieņēma piekto vietu.
Lielā dižsardzene
Līdzīgās sugas
Zināma līdzība ar dižsardzenēm ir agrāk ar tām vienā ģintī iekļautajām un parasti neēdamajām saulsardzenēm, kuras atšķiras galvenokārt ar saviem mazākajiem izmēriem un nepārvietojamu gredzenu. Smailzvīņu saulsardzenei ir smailas zvīņas ar atliektiem galiem, ļoti ciešas lapiņas, kā arī pretīga smaka un rūgta garša, kuras dēļ smailzvīņu saulsardzeni parasti uzskata par neēdamu.
Līdzīgas, bet mazākas un baltākas ir citas dižsardzenes, tai skaitā iespējami indīgā dārza dižsardzene. Visas citas dižsardzenes, ar kurām Latvijā šo sugu var sajaukt, ir ēdamas. Mušmires atšķiras no dižsardzenēm ar to, ka pirmajām uz cepurītes nav saplaisājušu tumšu zvīņu, var būt tikai baltas pārslas — plīvura atliekas, un mušmirēm kātiņa pamatne ietverta makstī, kādas dižsardzenēm nav.
Teodors Kerners
Teodors Kerners, edlers fon Zīgringens (dzimis, miris ) bija sociāldemokrātisks austriešu politiķis, piektais Austrijas prezidents no 1951. līdz 1957. gadam.
Dzimis Austroungārijas militārpersonas ģimenē. Mācījās militārajā skolā Hranicē, vēlāk militārajā akadēmijā, kur ieguva leitnanta pakāpi. Dienējis Zagrebā, Mostarā un Levočā. Pirmā pasaules kara laikā viens no štāba virsniekiem Izonco kaujās Itālijas frontē. Demobilizējies 1924. gadā ģenerāļa dienesta pakāpē.
Pievienojies sociāldemokrātiem, 1924. gadā tika ievēlēts Austrijas parlamentā. No 1933. gada decembra līdz 1934. gada februārim bija Bundesrātes prezidents. Pēc 1934. gada februāra Austrijas pilsoņu kara un austrofašisma režīma nodibināšanas, īsu brīdi arestēts.
Otrā pasaules kara beigās 1945. gada aprīlī ar PSRS okupācijas varas atļauju Kerners tika iecelts par Vīnes mēru. 1951. gadā tika ievēlēts par Austrijas prezidentu un bija Austrijas vēsturē pirmais prezidents, kurš ievēlēts tiešās vēlēšanās. Miris amatā esot.
Rubenes luterāņu baznīca
Rubenes evaņģēliski luteriskā baznīca ir Latvijas Evaņģēliski luteriskā baznīcas dievnams, kas atrodas Valmieras novada Kocēnu pagasta Rubenē. Baznīca tradicionāli tiek saistīta ar kristietības pirmsākumiem Latvijā un Latviešu Indriķa vārdu.
Baznīca Rubenē ir no 13. gadsimta sākuma, kad tās mācitājs bija Latviešu Indriķis. 1211. gadā baznīcu nodedzināja Lembits. Patlaban esošā ēka celta 1739. gadā, ietverot 14. gadsimtā būvētās baznīcas altārdaļu. Baznīca ievērojami pārbūvēta 19. gadsimtā. Valsts nozīmes mākslas piemineklis ir arī 18. gadsimta vidū radītā kancele ar gleznojumiem.
Dažādos laikos par mācītājiem šeit strādājuši Latviešu Indriķis (ap 1187 — pēc 1259), Kristofs Harders (1747 - 1818) un Edgars Bergs (1878 - 1968).
Džošs Holijs
Džošua Deivids Holijs (en, dzimis ) ir amerikāņu politiķis un jurists. Kopš 2019. gada ir ASV senators no Misūri štata, pārstāv Republikānisko partiju. 2017. gadā stājies Misūri štata ģenerālprokurora amatā, kurā atradās līdz 2019. gadam. 2018. gada ASV Senāta vēlēšanās tika ievēlēts par ASV senatoru.
Namībijas administratīvais iedalījums
Namībijas administratīvo iedalījumu veido 14 reģioni, kuri sīkāk iedalās 121 vēlēšanu apgabalos.
Kristians Teljo
Kristians Teljo (es, dzimis ) ir spāņu futbolists, spēle uzbrucēja pozīcijā, Spānijas futbola izlases dalībnieks. Kopš 2017. gada Teljo pārstāv La Liga komandu Seviljas "Real Betis".
Spānijas futbola izlases sastāvā Teljo debitēja mačā pret Ekvadoru. Spēlējis 2012. gada vasaras olimpiskajās spēlēs.
Sasniegumi
Barcelona
Daudzvalodība
Daudzvalodība jeb multilingvisms (no la — 'daudz' un lingua — 'valoda') ir parādība, kad cilvēks vai cilvēku kopums saziņā spēj izmantot trīs un vairāk valodas.
Austrumukraina
Austrumukraina (uk) ir kultūrvēsturiskais reģions, kas ietver Harkivas, Doneckas un Luhanskas apgabalu.
Problēmas
Sausuma dēļ Luhanskas un Doneckas apgabalos katru gadu tiek novēroti ugunsgrēki.
Tomass Strakoša
Tomass Strakoša (sq, dzimis ) ir Albānijas futbolists, spēlē vārtsarga pozīcijā, Albānijas futbola izlases dalībnieks. Kopš 2022. gada Strakoša pārstāv Anglijas Premjerlīgas komandu Brentford.
Dzimis Atēnās, Grieķijā. Viņa tēvs Foto tolaik pārstāvēja Grieķijas komandu Olympiacos un Albānijas izlasi. 2014. gadā sācis savu kerjeru Itālijas Serie A komandas Lazio sastāvā. Vēlāk ticis izīrēts citai Itālijas komandai Salernitana. 2016. gadā debitējis Serie A. 2017–18. gada sezonā Strakoša tika atzīts par līgas labāko jauno vārtsargu. Ar Lazio divas reizes ieguvis Itālijas kausu. 2022. gada jūlijā pārcēlies uz Anglijas Premjerlīgas komandu Brentford.
Albānijas futbola izlases sastāvā debitējis 2017. gadā.
Sasniegumi
Lazio
Anna Torva
Anna Torva (en, dzimusi ) ir austrāliešu aktrise, vislabāk zināma ar Olīvijas Danhemas lomu seriālā "Viņpus".
Bērnība un jaunība
Anna Torva piedzima Melburnā, Austrālijā. Vēlāk viņas ģimene pārcēlās uz Austrālijas pilsētu Goldkostu Kvīnslendā. Annas vecāki ir Sjūzena (en) un Hanss (en) Тorvi, viņas tēvs pēc izcelsmes ir igaunis. Viņai ir jaunākais brālis Dilans (en). 2001. gadā ieguvusi augstāko izglītību, absolvējot Austrālijas dramatiskās mākslas Nacionālo institūtu (National Institute of Dramatic Art).
Каrjera
Anna Torva filmējusies vairākos austrāliešu seriālos. 2007. gadā viņa devās uz Lielbritāniju, kur drīz ieguva lomu kanāla BBC seriālā Mistreses. 2008. gadā Torva ieguva FIB aģentes Olīvijas Danhemas lomu Dž. Dž. Eibramsa kārtējā projektā — teleseriālā "Viņpus". Uz šo lomu bija pretendējušas vairāk nekā trīssimt aktrises, Torva līdz tam nebija piedalījusies ievērojamos projektos, taču lomai tika apstiprināta tieši viņa. Seriāls jau no paša sākuma atradās uz slēgšanas robežas, taču kanāls vairākkārt to pagarināja uz nākamajām sezonām, bet Torva savukārt guva kritiķu atzinību par savu tēlojumu. Seriāls finišēja 2013. gada janvārī.
Atveidojusi lomas 16 filmās. Filmējusies seriālos The Pacific, Secret City, Mindhunter un "Pēdējais no mums".
Personīgā dzīve
2008. gada decembrī apprecējās ar Marku Velliju (Mark Valley), kurš seriālā "Viņpus" atveidoja Džona Skota lomu. Viņu laulība tika šķirta 2010. gada sākumā.
Monastirišče
Monastirišče (uk) ir pilsēta Ukrainas centrālajā daļā, Čerkasu apgabala rietumos, Monastiriščes rajona centrs pie Rosas upes.
Vēsture
Rakstos pirmoreiz 1622. gadā kā Žečpospolitas apdzīvota vieta. Monastirišče iekļāvās Krievijas Impērijā līdz ar Polijas Otro dalīšanu 1793. gadā. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 23. jūlija līdz 1944. gada 10. martam atradās vācu okupācijā. No 1957. gada — pilsētciemats, no 1985. gada — pilsēta.
Auzu iela (Jūrmala)
Auzu iela ir iela Jūrmalā, Brankciema apkaimē. Auzu iela sākas kā Dzirnavu ielas turpinājums Brankciemā (aiz autoceļa A10) un beidzas pie Jūrmalas pilsētas robežas, krustojumā ar Kviešu ielu. Auzu ielas turpinājums ir V37 autoceļš uz Pavasariem.
Auzu ielas kopējais garums ir 860 metri, tā ir klāta ar asfalta segumu. Auzu ielā satiksmes kustība norit 1 joslā.
Ielu savienojumi
Auzu iela ir savienota ar šādām ielām:
Daiena Fainstaina
Daiena Goldmena Bermana Fainstaina (en; dzimusi ) ir amerikāņu politiķe, pārstāv Demokrātisko partiju. No 1992. gada viņa ir ASV Senatore no Kalifornijas štata. Viņa arī ir bijusi Sanfrancisko mēre.
1992. gadā viņa tika ievēlēta par Kalifornijas pirmo sievieti senatori. 88 gadu vecumā Fainstaina pašlaik ir vecākā ASV senatore.
Gāršas (nozīmju atdalīšana)
Gāršas var būt:
Night Moves
Night Moves ir 1975. gada ASV neo-noir filma, kuras režisors ir Arturs Penns. Filmā galvenās lomas atveido Džīns Hekmens, Sjūzena Klārka, Dženifere Vorena, Melānija Grifita un Džeimss Vudss.
Filma stāsta par Losandželosas privātdetektīvu, kuru nolīgst sieviete, lai viņš atrastu viņas 16 gadus veco meitu, kura no viņas ir aizbēgusi. Viņš meiteni atrod, bet uzduras kaut kam krietni intriģējošākam.
Filmas Night Moves pirmizrāde notika un to izplatīja Warner Bros.. Par savu sniegumu Hekmens tika nominēts BAFTA kino balvai. Tīmekļa vietnē Rotten Tomatoes filmai ir 82% vērtējums.
Ivars Grantiņš
Ivars Grantiņš (dzimis 1972. gadā) ir Latvijas sērijveida slepkava. Ievērību un plašsaziņas līdzekļu uzmanību guva pēc meitas cietsirdīgas slepkavības 2008. gada 26. augustā, kad uz vairākām dienām pazuda bez vēsts un slēpās Ceraukstes mežos, kuru laikā likumsargi nespēja viņu atrast, neskatoties, ka tika iesaistīti ievērojami resursi, un meklēšanas laikā Grantiņš pat sniedza telefoninterviju TV tiešraidē. Apsūdzēts arī par izvarošanu un citām slepkavībām un to mēģinājumiem, Grantiņš pašlaik izcieš mūža ieslodzījumu.
Priekšvēsture
Pirmo noziegumu Grantiņš izdarīja 1988. gadā, autobusu pieturā mēģināja nožņaugt 18 gadu vecu sievieti, taču viņu iztraucējuši pieturvietai tuvojošies bērni. Pierādījumu trūkuma dēļ lietu par šo slepkavības mēģinājumu vēlāk slēdza.
1990. gadu sākumā Grantiņš vairākkārt vardarbīgi uzmācās vietējās apkārtnes sievietēm, bet par to upuri policijai izlēma neziņot. Grantiņš pirmoreiz tika tiesāts 1995. gadā — par mēģinājumu stāties dzimumsakaros ar nepilngadīgo, lietojot vardarbību. Viņš sievieti centās nesekmīgi nožņaugt un divreiz sadūra ar nazi, bet tālākas darbības iztraucēja aculiecinieki. Toreiz piespriests nosacīts cietumsods. 1997. gadā Zemgales apgabaltiesa viņam par tīša smaga miesas bojājuma nodarīšanu — uzbrukumu mātei ar cirvi — piesprieda trīs gadus un sešus mēnešus cietumā, divus gadus vēlāk apbrīvots pirms termiņa.
2004. gadā tiesa viņam piesprieda četrus gadus cietumā ar policijas kontroli uz vienu gadu par izvarošanu. Pavadot mājās no balles tur tikko iepazītu pilngadīgu sievieti, viņš to izvaroja un piekāva.
Civilsievas un jaunietes slepkavība
Pēc šā nozieguma Grantiņš dzīvoja no Bauskas netālu esošajā ciematā Ceraukstē, kur strādāja pie vietējā saimnieka. 20. jūlijā Grantiņš piedalījies iedzeršanā kādā viensētā Gailīšu pagastā, kurā piedalījusies arī kāda 18 gadu veca sieviete. Iedzeršanas laikā jauniete devās prom. Grantiņš viņu izsekojis, mēģinājis izvarot un pēc tam vietējā dīķī noslīcinājis. Šīs sievietes līķi Grantiņš sadalījis, atbraucot tam pakaļ nākamajā dienā un aprokot mežā netālu no Lietuvas robežas. Galva, rumpis un kājas bija apraktas atsevišķās vietās.
Meitas slepkavība un notveršana
Pēc šīs slepkavības Grantiņš turpināja dzīvot Ceraukstē kopā ar savu māti un 11 gadu veco meitu Dainu, kuras māti (savu civilsievu) bija nogalinājis mēnesi iepriekš. 26. augusta vakarā, kad meita gulēja, viņš iegāja viņas istabā un tai seksuāli uzmācās. Meitene pretojās, un tas neizdevās. Dažas minūtes vēlāk viņš atgriezās meitas istabā ar nazi, pārgriežot viņai rīkli, bet pēc tam ar līķi veica anālo dzimumaktu. Nakts vidū Grantiņa māte, atrodot mirušo meiteni, devās pēc palīdzības pie kaimiņiem. Kad mājā ieradās policija, Grantiņš jau bija pazudis.
Tika pieļauts, ka Grantiņš slēpjas Ceraukstes mežu masīvā, tomēr likumsargu meklējumi bija nesekmīgi. Meklēšanas laikā radās aizdomas arī par citiem Grantiņa noziedzīgajiem nodarījumiem, tai skaitā sievas neskaidro pazušanu. LNT raidījuma "Degpunktā" žurnālistiem raidījuma tiešraidē izdevās telefoniski sazināties ar Grantiņu. Intervijas laikā Grantiņš bija dzirdams pie šosejas, Viņš paziņoja, ka tikko iznācis no veikala Jūrmalā, kā arī atzinās slepkavībā.
Grantiņu aizturēja 29. augustā ap pulksten desmitiem vakarā pussabrukušā šķūnī Gailīšu pagastā pie Lietuvas robežas.
Par trim slepkavībām 2009. gada 18. maijā tiesa viņam piesprieda mūža ieslodzījumu.
Albānija 2018. gada ziemas olimpiskajās spēlēs
Šajās olimpiskajās spēlēs Albānija neizcīnīja olimpiskās medaļas.
Albānijas karognesēja olimpisko spēļu atklāšanas un noslēguma ceremonijā bija Suela Mehilli.
Kalnu slēpošana 25px
Abi divi Albānijas sportisti startēja kalnu slēpošanā. Gan Erjons Tola, gan Suela Mehilli startēja divās disciplīnās — milzu slalomā un slalomā. Erjons Tola labāko rezultātu izcīnīja slalomā, iegūstot 36. vietu ar rezultātu 1 minūte un 57.06 sekundes, bet milzu slalomā viņš izcīnīja 47. vietu ar rezultātu 2 minūtes 33.63 sekundes. Suela Mehilli milzu slalomā izcīnīja 53. vietu ar rezultātu 2 minūtes 46.57 sekundes, bet slalomā nefinišēja.
Kristofs Žalē
Kristofs Žalē (fr; dzimis ) ir bijušais Francijas futbolists, aizsargs, Francijas futbola izlases dalībnieks.
Sasniegumi
Paris Saint-Germain
Puikules stacija
Puikules stacija, Padomju laikā arī Gāršas, ir ciems Limbažu novada Brīvzemnieku pagastā. Atrodas pagasta rietumu daļā 4 km no pagasta centra Puikules, 13 km no Alojas un 104 km no Rīgas.
Apdzīvotā vieta atrodas pie autoceļa P13 (Limbaži—Aloja) un bijušās dzelzceļa līnijas Rīga—Rūjiena krustojuma, netālu bijusī Puikules stacija. Tās ēka ir pamesta un izdemolēta, visi sliežu ceļi nojaukti, bet bijušās kūdras krautuves teritorija aizaugusi ar krūmiem.
Iedzīvotāju skaita izmaiņas
Esošajās robežās, pēc CSB datiem.
Ausmas iela (Jūrmala)
Ausmas iela ir iela Jūrmalā, Dzintaru apkaimē. Audēju iela sākas krustojumā ar Ķemeru ielu un beidzas ar strupceļu. Kopējais ielas garums ir 150 metri, tā ir klāta ar grants segumu. Ausmas ielā satiksmes kustība norit 1 joslā. Ielā ir savrupmāju un vasarnīcu apbūve.
Šulgentaša
Šulgentaša vai Kapovas ala  ir kaļķakmens ala Burzjanu rajonā, Baškortostānā, Krievijā, 200 km attālumā no Baškorostānas galvaspilsētas Ufas. Alā saglabājušies alu zīmējumi, kas zīmēti pirms aptuveni 16 000 gadiem paleolīta laikmetā. Ala ietilpst Šulgantašas rezervāta teritorijā.
Gendijs Tartakovskis
Genādijs Tartakovskis (ru, dzimis ) jeb Gendijs Tartakovskis (en) ir krievu izcelsmes ASV kadrējuma mākslinieks, animators un kinorežisors. Pazīstams kā režisors un kadrējumu mākslinieks seriāliem "Dekstera laboratorija", "Samurajs Džeks" un "Zvaigžņu kari: Klonu kari". Tartakovskis ir arī režisors animācijas filmai "Viesnīca "Transilvānija"". Saņēmis trīs Emmy balvas.
Ņivņiki
Ņivņiki ir ciems Ludzas novada Brigu pagastā. Atrodas pagasta dienvidu daļā 2 km no pagasta centra, 23 km no novada centra Ludzas un 248 km no Rīgas.
Apdzīvotā vieta atrodas pie autoceļa V508.
Janardags
Janardags (az) ir pakalns Abšeronas pussalā, uz ziemeļiem no Azerbaidžānas galvaspilsētas Baku. Pakalnā izveidojusies dabīgas izcelsmes mūžīgā uguns. Novērojama līdz 3 metrus augsta liesma, kuru veido no poraina smilšakmens izplūstoša dabasgāze. Šādas dabas parādības pussalā aprakstījis jau Marko Polo. Tās ir novērojamas dažās vietās apkārtnē arī citur. Senatnē tās kļuva par pielūgsmes objektiem Seno laiku zoroastriešiem, kuri šeit ierīkoja uguns pielūgšanas tempļus.
Odžu apakšdzimta
Odžu apakšdzimta (Viperinae) ir viena no trijām odžu dzimtas (Viperidae) apakšdzimtām, kurā apvienotas 98 mūsdienās dzīvojošas indīgas čūsku sugas un kas tiek iedalītas 13 ģintīs. Tās sastopamas Eiropā, Āzijā un Āfrikā, bet ne Madagaskarā. Odžu apakšdzimtas sugas nav sastopamas Amerikā — šajos abos kontinentos dzīvo tikai klaburčūsku apakšdzimtas sugas, kas ir vēl viena odžu dzimtas apakšdzimta. Latvijā sastopama viena odžu apakšdzimtas suga - parastā odze (Vipera berus). Lielākā sugu dažādība mīt tropos un subtropos, tomēr vienas sugas — parastās odzes — izplatības areāls sasniedz Ziemeļu polāro loku.
Morfoloģija
Odzī apakšdzimtas sugas kā visas odzes ir masīvas čūskas, kurām ir proporcionāli īsas astes un trīsstūrveida galvas. Tās var būt dažāda lieluma. Mazākā apakšdzimtā ir Namakua pundurodze (Bitis schneideri), kuras ķermeņa garums ir apmēram 20 cm, bet lielākā apakšdzimtā ir gabūnu odze (Bitis gabonica), kuras ķermeņa garums var sasniegt 2,2 m vai vairāk. Lielākā daļa sugu dzīvo uz zemes, bet dažas sugas tikai kokos, piemēram, krūmu odzes (Atheris).
Atšķirībā no klaburčūskām odžu apakšdzimtas sugām nav termiskā maņu orgāna, kuram raksturīga bedrīšveida ārējā atvere (atrodas starp nāsīm un acīm). Toties vairākām ģintīm ir īpaša virsnāss kamera ar sensoro funkciju. Kamera atrodas starp nāss un virsnāss zvīņām, tā ir savienota ar trīszaru nerva zaru — acs nervu (Nervus ophthalmicus), bet nervu gali kamerā atgādina termiskā maņu orgāna nervu galus. Kamera ar ārpasauli savienota ar nāsīm. Šāda kamera ir tuksnešu odzēm (Daboia), viltus ragainajām odzēm (Pseudocerastes), nakts odzēm (Causus) un Āfrikas odzēm (Bitis), pēdējām no tām virsnāss orgāns ir īpaši labi attīstīts. Šo ģinšu odzes spēj uztvert arī siltumu.
Inde
Odžu apakšdzimtas sugu inde pamatā sastāv no enzīmiem un olbaltumvielām, kas veido hemotoksīnus (izraisa iekšējo asiņošanu, pārvērš asinis želejveida masā vai tieši pretēji asinis nespēj sarecēt), kardiotoksīnus (depolarizē sirds miocītu membrānas, traucē kontrakcijas funkciju, strauji krīt spiediens) un citotoksīnus (strauji deģenerē šūnas un izraisa nekrozi koduma tuvumā gan ādai, gan muskuļiem, attīstoties var skart visu ķermeni, izraisot gangrēnu). Arī, ja čūskas kodiens nav nāvējošs, pareizi neārstēts tas var atstāt nopietnas, ilgstošas vai pat hroniskas veselības problēmas.
Ekoloģija
Odzes pamatā ir aktīvas nakts laikā un medī tumsas aizsegā. Tās barojas ar dažādiem nelieliem mugurkaulniekiem. Odžu dzimtas sugas ir pasīvas mednieces un medībās paļaujas uz spēju maskēties, jo ķermeņa krāsa ir pieskaņota apkārtējai videi un sarežģītais zīmējums traucē saskatīt čūskas ķermeņa kontūru. Dažas odzes (viltus ragainās odzes) dēj olas, tomēr vairums odžu ir oldzīvdzemdētājas.
Skatīt arī
Pārējās odžu dzimtas apakšdzimtas:
Datu drošība
Datu drošība apzīmē cipardatu, piemēram, datubāzēs uzglabāto datu, aizsargāšana no nevēlamām darbībām un neautorizētām personām, piemēram, kiberuzbrukumiem.
Datu drošība
Attīstoties laikam un tehnoloģijām, pieaug datu un datorsistēmu apjoms un sarežģītība. Šis aspekts ir radījis neizbēgamu saskarsmi ar problēmām, kas tiešā veidā ir saistītas ar to, kā pareizi uzturēt sistēmas, kā nodrošināt tās attiecīgu un piemērotu darbību.
Datorsistēmas lietotājam parasti neinteresē, kā darbojas attiecīgā datorsistēma, bet lietotājam ir svarīgi, lai datorsistēma spēj izpildīt lietotāja uzdotos uzdevumus, lai tas tiek izpildīts atbilstoši izvirzītajām prasībām, ka datorsistēma ir paredzama jeb prognozējama jebkurā situācijā un darbības brīdī. Visas šīs darbības tiek apzīmētas ar saīsinājumu ISD- informatīvo sistēmu drošums. Ar terminu ISD parasti saprot kā sistēmu un informācijas aizsardzības reglamentējošu prasību kopumu, tā veiksmīgai darbībai nepieciešama nepārtraukta vadības kontrole par tās pārvaldījumā esošo datortehniku, datu ievadu/izvadu un apstrādi, vienlaicīgi sekojot līdzi tam, ka tiek nodrošināta un kontrolēta informācijas izmantošanas autorizācija.
Informatīvo sistēmu drošību iedala divās lielās grupās: Datorsistēmu fiziskā drošība un datorsistēmu loģiskā drošība.
Datorsistēmu fiziskā drošība
Datorsistēmu fiziskās drošības galvenais uzdevums ir nodrošināt aizsardzību pret datu zudumu, kas var tikt radīts fiziska bojājuma rezultātā, piemēram, datortehnikas bojājumi, strāvas bojājums vai zudums, sakaru līniju bojājumi u.c.. Datorsistēmu fizisko aizsardzību veic ar tam speciāli paredzētam iekārtām- dublēšās iekārtas, UPS (uninterruptible power supply), signalizācija, videonovērošanas kameras, kā arī izmantojot speciāli administratīvo reglamentu piedāvātos pakalpojumus un palīdzību.
Datorsistēmu loģiskā drošība
Datorsistēmu loģiskā drošība paredz izpildīt attiecīgus pasākumus vai pielietot kādu līdzekļu kopu, kas tiek vērsta pret to pusi- cilvēku vai datorprogrammu-, kura darbības nav atļautas vai ir nepareizas. Veicamie pasākumi, kas tiek vērsti pret cilvēku nepareizu, kļūdainu vai kaitniecisku mērķtiecīgu darbību, var iedalīt vairākos virzienos: Programmas darbība arī var ietekmēt datorsistēmas drošību, piemēram:
Datorsistēmu vīrusi
Datorsistēmu vīrusi pirmo reizi oficiāli parādījušies 1978. gadā, bet nav izslēgts, ka vīrusi sistēmās jau ir bijuši arī agrāk. Datorvīrusi, tāpat, kā jebkurš vīruss, arī bioloģiskais, spēj ātri vairoties un ja tas netiek atrasts un novērsts tā paša sākumā, tad tas var izplatīties un inficēt noteiktas datora sistēmas. Šādi vīrusi, kas bojā datorsistēmas ir nevis dabā radušās, bet gan cilvēku darbības rezultātā radītas. Visvienkāršākais datora vīrusa definējums ir šāds- datora vīruss ir programma, kas datorsistēmā veic noteiktas darbības, kuras nav nepieciešamas lietotājam, kā arī tās nepalīdz atrisināt kādas veicamās darbības.
Vīrusi iedalāmi divās kategorijās
1.vīruss kurš spēj sevi reproducēt, patstāvīgi vairoties; 2.vīruss, kurš spēj savu reprodukciju pievienot citiem, parasti citiem programmu failiem. Jebkurš datorvīruss ir cilvēka radīta, programmēta programma, kas spēj lietotājam neredzot iekļūt jebkurā programmatūrā, tādēļ ir jāievēro, ka: 1.Datorvīrusi izplatās kopējot failus no citu personu glabāšanas atmiņām, kā arī veicot failu pārsūtīšanu no viena lietotāja, otram. Mūsdienās vispopulārākais vīrusu izplatīšanas veids ir izmantojot interneta tīklu un tā pakalpojumus. Nedrīkst atvērt aizdomīga izskata epastus, kā arī tajos pievienotos pielikumus. Ir jāzina, ka galvenie failu veidi, caur kuriem ir iespējams inficēt datorsistēmu ir *.exe, *.com, *.dll, *.drv, *.ovl. utt., taču diemžēl šo failu veidu saraksts ir kļuvis daudzreiz garāks, ka vairs ir grūti izsekot tiem failiem, kuri noteikti ir inficēti ar vīrusiem. 2.Nepieciešams savu datoru uzturēt teicamā darba kārtībā un veikt nepieciešamās pārbaudes (piemēram, gada pārinstalēšana vismaz reizi gadā).
Antivīrusu programmas
Datorprogrammu tirgū ir diezgan daudz dažādu antivīrusu programmu. Programma ir paredzēta dažādām operētājsistēmām: MS DOS, WINDOWS, IOS utt. Izvēloties antivīrusu programmu, ir jāzina, vai tā atbilst šādām īpašībām: • Atbilst jūsu datora operētājsistēmai; • Ir jaunu vīrusu ārstēšanas atjauninājumi jeb update; • Ir antivīrusu testēšanas plānošana jeb skenēšanas uzdevumu saraksta veidošana; • Ir iespēja izveidot avārijas jeb rescue disketi; • Ir failu un disku pārbaude reālā laikā.
Igors Dobrovoļskis
Igors Dobrovoļskis (ru, dzimis ) ir Krievijas futbola treneris un bijušais futbolists, spēlēja pussarga pozīcijā, bijis PSRS, NVS un Krievijas futbola izlases dalībnieks. Kopš 2018. gada Dobrovoļskis ir Moldovas Nacionālās divīzijas kluba FC Dinamo-Auto Tiraspol galvenais treneris.
Savas karjeras laikā pārstāvējis klubus Moldovā, Krievijā, Spānijā, Šveicē, Itālijā, Francijā un Vācijā. Ar Marseille komandu uzvarējis 1992.—1993. gada UEFA Čempionu līgas sezonā.
Sasniegumi
Marseille
PSRS
Individuālie sasniegumi
Montparnasse tornis
Montparnasse tornis (Tour Montparnasse) ir 210 metrus augsts biroju debesskrāpis, kas atrodas Parīzes Monparnasas apgabalā, Francijā. Tas tika uzbūvēts no 1969. līdz 1973. gadam un bija augstākais debesskrāpis Francijā līdz 2011. gadam, kad to pārspēja 231 metru augstais Tour First. Montparnasse tornis joprojām ir augstākā Parīzes ēka ārpus La Défense biznesa rajona. Kopš 2020. gada februāra Montparnasse tornis ir 14. augstākā celtne Eiropas Savienībā. Torni projektēja arhitekti Eugène Beaudouin, Urbain Cassan un Louis Hoym de Marien, un to uzcēla Campenon Bernard.
Tarašča
Vēsture
Vēstures avotos pirmoreiz minēta 1611. gadā. 1722. gadā piešķirtas Magdeburgas tiesības, bet kopš 1800. gada — apriņķa centrs. Pilsētas tiesības atjaunotas 1957. gadā. Līdz 2020. gadam rajona centrs. Pilsētā attīstīta pārtikas rūpniecība un mašīnbūve.
Lauris Subatnieks
Lauris Subatnieks (dzimis Rīgā) ir latviešu aktieris.
Līdz 1994. gadam mācījies Baldones vidusskolā, tad pārgājis uz Rīgas 8. vidusskolu, kuru beidzis 1996. gadā. 2002. gadā absolvējis Dailes teātra 8. studiju. Kopš 1997. gada ir Dailes teātra aktieris. Pirms studiju uzsākšanas strādājis Dailes teātrī par skatuves darbinieku. Bez teātra lomām pazīstams arī ar Kārļa lomu seriālā "Viņas melo labāk", un kā RīgaTV 24 vēsturiskā un dokumentālā raidījumu cikla "Ceļojums pagātnē" vadītājs.
Eduardu da Silva
Eduardu da Silva (pt, dzimis ) ir Brazīlijā dzimis Horvātijas futbolists un Horvātijas izlases bijušais dalībnieks.
1998. gadā kopā ar ģimeni pārcēlies dzīvot no Brazīlijas uz Horvātiju. Dinamo Zagreb sastāvā divas reizes ir kļuvis par Horvātijas čempionu, kā arī divas reizes izcīnījis Horvātijas kausu. 2006. gadā tika atzīts par Horvātijas gada labāko futbolistu. Ar Shakhtar Donetsk komandu ir izcīnījis divus Ukrainas Premjerlīgas čempionu titulus.